Sihtasutus Eesti Rahvuskultuuri Fond jagab 2013. aastaks stipendiume ja toetusi 143-st allfondist. Üksikisikuid toetatakse stipendiumidega õppe- ja teadustööks ning loominguliseks ja sporditegevuseks.
Rannaleetide fond „Sinilind“ asutati 2007. aastal Leo Rannaleedi poolt eesmärgiga toetada ilmateaduse edendamist Eestis kolmes valdkonnas:
– enesetäiendamiseks välismaal operatiivse ilmaennustuse ja klimatoloogia alal (stipendiumid igal aastal),
– uurimustööks globaalsete kliimamuutuste mõjust Eesti looduslikule ja sotsiaalsele keskkonnale alates aastast 1860 (stipendiumid igal teisel aastal alates 2010. aastast),
– avaldamaks Eesti purilennunduse saavutusi ja teeneid atmosfäärinähtuste jälgimisel (stipendiumid igal teisel aastal alates 2009. aastast).
Sel aastal antakse stipendiumid enesetäiendamiseks välismaal operatiivse ilmaennustuse ja klimatoloogia alal ning uurimustööks globaalsete kliimamuutuste mõjust Eesti looduslikule ja sotsiaalsele keskkonnale alates aastast 1860.
Jagamisele tuleb 1 000 eurot.
Sihtasutuse Eesti Rahvuskultuuri Fond kahekümne kolmanda jagamise taotluste vastuvõtt lõpeb esmaspäeval, 15. oktoobril 2012 kell 16.00